REPUBLIKA HRVATSKA

LIČKO – SENJSKA ŽUPANIJA

OSNOVNA ŠKOLA DONJI LAPAC

KLASA: 007-04/22-02/07

UR. BROJ: 2125/29-22-01

07.04.2022. Donji Lapac

Zapisnik sa 10. sjednice Školskog odbora održane dana 07.04.2022. godine u zbornici Osnovne škole Donji Lapac s početkom u 13:30 sati.

Prijedlog dnevnoga reda:

1. Donošenje Odluke o usvajanju Zapisnika sa 9 sjednice Školskog odbora
2. Donošenje Odluke o provođenju redovne revizije knjižnog fonda Oš Donji Lapac, te imenovanje Povjerenstva za provedbu istoga
3. Donošenje Odluke o davanju prethodne suglasnosti ravnatelju za zapošljavanje Pomoćnika u nastavi nakon provedenog javnog poziva/natječaja
4. Donošenje Odluke o usvajanju izmjena i dopuna Pravilnika o postupku zapošljavanja te procjeni i vrednovanju kandidata za zapošljavanje
5. Možebitno

Nazočni: Ljiljana Klobučar, Josip Prusac, Biljana Milić Stijelja, Slobodan Lozačić, ravantelj škole Marko Matić i tajnik Zlatko Brnjas kao zapisničar.

Iznočni: Božana Brnjas, Milan Knežević, Ljubica Borovičkić – opravdali izostanak

Predsjednica Školskog odbora pozdravlja nazočne članove te konstatira da je na sjednici Školskog odbora nazočan dovoljan broj članova za punovažno odlučivanje te čita prijedlog dnevnoga reda zatim predsjednica pita članove imaju li nadopuna na navedeni prijedlog dnevnga reda. Nadopuna nema, te predsjednica daje na glasovanje.

ODLUKA: Javnim dizanjem ruku usvaja se prijedlog dnevnoga reda. Ova Odluka jednoglasno je usvojen sa 4 javna glasa.

AD1.) Donošenje Odluke o usvajanju Zapisnika sa 9.sjednice Školskog odbora

Predsjednica čita prvu točku dnevnoga reda, navodi članovima kako su isti Zapisnik zaprimili u materijalima za sjednicu. Pita članove imaju li primjedbi i nadopuna na Zapisnik s prethodne sjednice. Pitanja i primjedbi nema, te predsjednica daje na glasovanje usvajanje Zapisnika sa 9. sjednice Školskog odbora.

ODLUKA: Javnim dizanjem ruku usvaja se Zapisnik sa 9. sjednice Školskog odbora Osnovne škole Donji Lapac. Ova Odluka jednoglasno je usvojena sa 4 javna glasa.

AD2.) Donošenje Odluke o provođenju redovne revizije knjižnog fonda Oš Donji Lapac, te imenovanje Povjerenstva za provedbu istoga

Predsjednica čita drugu točku dnevnoga reda, te riječ predaje ravnatelju Škole. Riječ uzima ravnatelj škole koji navodi kako je donio Odluku o provođenju redovite revizije knjižničnog fonda koja se provodi periodično te da su istu Odluku zapirmili članovi u materijalima za sjednicu te ističe kako je potrebno imenovati članove koji će istu reviziju provoditi. Zatim ravnatelj daje prijedlog:

1. Miroslav Klobučar (knjižničar) – predsjednik
2. Kristina Milan (pedagoginja) – član
3. Monika Ilić (uč.hrv. jezika) – član.

Nakon ravnateljeva izlaganja riječ uzima predsjednica, pita članove imaju li pitanja ili primjedbi, pitanja i primjedbi nema, te predsjednica daje na glasovanje ravnateljev prijedlog.

ODLUKA: Javnim dizanjem ruku imenuju se članovi Povjerenstva za provedbu revizije knjižničkog fonda Oš Donji Lapac u sastavu: 1. Miroslav Klobučar - predsjednik, 2. Kristina Milan – član, 3. Monika Ilić – član. Ova Odluka jednoglasno je usvojena sa 4 javna glasa.

AD3.) Donošenje Odluke o davanju prethodne suglasnosti ravnatelju za zapošljavanje Pomoćnika u nastavi nakon provedenog javnog poziva/natječaja

Predsjednica čita treću točku dnevnoga reda, te riječ predaje ravnatelju. Ravnatelj uzima riječ te navodi članovima kako je Škola zaprimila Odluku od Ličko – senjske županija za mogućnosti angažiranja još jednog pomoćnika u nastavi a učenika u drugom razredu te da se je na javni poziv prijavilo ukupno tri kandidata i to: Jelena Bajić SSS – medicinski tehničar, Vesna Đukić SSS – prevoditelj njemačkog jezika i Kristina Šarac VŠS - odgajatelj koja ujedno ima položenu edukaciju za pomoćnika u nastavi. Ravnatelj navodi kako bi pomoćniku u nastavi ugovor trajao do kraja nastavne godine a to je do 21.06.2022. godine te kako prema Javnome pozivu prednost ostvaruje osoba koja ima završenu edukaciju za PUN te da ovim putem traži suglasnost za zapošljavanjem Kristine Šarac. Riječ uzima predsjednica pita članove imaju li primjedbi ili nadopuna, pitanja i primjedbi nema te predsjednica daje na glasovanje ravnateljev prijedlog.

ODLUKA: Javnim dizanjem ruku daje se prethodna suglasnost ravnatelju Škole da se na radnom mjesto Pomoćnika u nastavi ugovorom o radu na određeno zaposli Kristina Šarac VŠS do 21.06.2022. godine: Ova Odluka jednoglasno je usvojena sa 4 javna glasa.

AD4.) Donošenje Odluke o usvajanju izmjena i dopuna Pravilnika o postupku zapošljavanja te procjeni i vrednovanju kandidata za zapošljavanje

Predsjednica čita četvrtu točku dnevnoga reda, te ističe članovima da će u njoj nešto više reći tajnik. Riječ uzima tajnik, pozdravlja nazočne članove te navodi kako je u Pravilniku o postupku zapošljavanja te procjeni i vrednovanju kandidata za zapošljavanje potrebno izmjeniti člnaka 20. koji mora biti usklađen sa izmjenama i dopunama Zakona o odgoju i obrazovanju koje se odnose na izmjenu riječi Ured državne uprave sa Upravno tijelo Ličko – senjske županije nadležnim za poslove obrazovanja, te kako se iste izmjene i dopune šalju Upravnom odjelu za društvene djelatnosti na suglasnost te da tek tada stupaju na snagu kad isto tijelo dostavi svoju suglasnost. Nakon tajnikova izlaganja riječ uzima predjednica Školskog odbora, pita članove imaju li što za dodati, pitanja ili primjedbi na navedeno izlaganje. Pitanja i primjedbi nema, te predsjednica daje na glasovanje.

ODLUKA: Javnim dizanjem ruku usvajaju se Izmjene i dopune Pravilnika o postupku zapošljavanja te procjeni i vrednovanju kandidata za zapošlajvanje sa svim svojim sastavnim djelovima. Ova Odluka jednoglasno je usvojena sa 4 javna glasa.

AD5.) Možebitno

Predsjednica čita petu točku dnevnoga reda, pita članove imaju li što za dodati. Riječ uzima ravnatelj koji navodi članovima da je Oš Donji Lapac zaprimila zamolbu od Lovačkog društva Ozeblin u vezi gradnje nadstrešnice koja bi bila montažna na parcelama pokraj stare područne škole u Mišljenovcu koja bi bila na raspolaganju za korištenje svima ne samo Lovačkom društvu te daje Školskom odboru na razmatranje iste. Nakon kratkog savjetovanja članovi su pristupili glasovanju.

ODLUKA: Daje se suglasnost Lovačkom društvu Ozeblin za izgradnju drvene nadstrešnice na česticama 1642 i 1643 Divjakuša, Posjedovni list 292, katastarska općina 304999 Boričevac Mišljenovac br-30. Ova Odluka jednoglasno je usvojena sa 4 javna glasa.

Nakon provedenog glasovanja, riječ uzima predsjednica pita članove imaju li pitanja ili nadopuna. Pitanja i nadopuna nema te predsjednica zaključuje sjednicu.

Sjednica je završila u 14:00 sati.

Zapisničar: Predsjednica Školskog odbora:

Zlatko Brnjas Ljiljana Klobučar